NaiveNeuron/SloPal huggingface dataset:
Kollár, Miroslav, poslanec NR SR (2020-05-13):
Pán kolega Mazurek, na úvod len dve osobné poznámky. Chápem, prečo my dvaja možno nevnímame až ako taký veľký problém účes väzňov vo väzniciach. Druhá poznámka. Polovica vášho vystúpenia bola venovaná druhotným pohlavným znakom. Ja verím, že to je len nedostatok kvalitnej sexuálnej výchovy v školskom systéme, ktorý ste absolvovali. (Smiech v sále.) A teraz poďme k veci. K tomu, čo hovorila pani Marcinková, naozaj jedno dieťa, ktoré nemôže žiť so svojou rodinou, pretože si nemôžu dovoliť bývanie, a skončí v sociálnom systéme štátu, stojí 16-tisíc ročne. Čiže pokiaľ máme rozvetvenú rodinu, nemusí byť ani rómska, jednoducho je sociálne slabá. Ak má päť detí, tak to sú tak náklady na výstavbu jedného bytu jednorazovo. A tie deti sú počas celého svojho života v tomto systéme. Čiže naozaj je efektívnejšie týmto rodinám umožniť bývať, samozrejme, za normálnych podmienok platiť nájomné a tak ďalej, ako tieto deti brať do tých rodín a držať ich v štátnom sociálnom systéme. Ja som primátor okresného mesta, niekoľko rokov sa snažíme pracovať s marginalizovanými komunitami. Je to systémová robota, dlhodobá, ale ide to, pracujeme s nimi, podarilo sa nám viacero rodín dostať z osád do sociálneho bývania. Deti chodia do školy, splácajú si záväzky. Nie je to jednoduché, nestretáva sa to vždy s pochopením väčšinovej komunity. Je to dlhodobý proces, ale ide to. A podľa mňa to treba robiť, pretože úžitok z toho majú všetci. Majú z toho úžitok tie rodiny, majú z toho úžitok tie deti, vedia žiť dôstojné životy. Má z toho úžitok celá spoločnosť, pretože tie náklady na sociálny systém môžu byť nižšie. Jediný, kto z toho nemá úžitok, ste vy, pretože s každou rodinou, ktorá sa dostane z takejto pasce chudoby, vy strácate cieľ a zmysel vašej existencie a padajú vám percentá. Čiže ak ste sa bavili o tom, že tá správa je protištátna a protispoločenská a neprospieva spoločnosti, jediné, čo neprospieva spoločnosti, je existencia vašej politickej strany. Ďakujem. (Potlesk a výkriky v sále.)
T. Glenda, poslanec: (2007-06-19):
Návrh zákona bol doručený poslancom v zákonom stanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o tom, že návrh nebude mať dopad na verejné financie, nebude mať environmentálny dopad, bude mať pozitívny vplyv na podnikateľské prostredie, nebude mať dopad na zamestnanosť, ale bude mať pozitívny vplyv na formovanie spoločenského vedomia. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Podľa tejto doložky je problematika návrhu zákona upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. mája 2007 č. 310 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 6. septembra 2007 a v gestorskom výbore do 7. septembra 2007. Pán predsedajúci, otvorte všeobecnú rozpravu.
Paška, Pavol, predseda NR SR (2012-06-27):
Hlasujeme o návrhu, aby sme prerokovali uvedený vládny návrh v druhom čítaní. (Hlasovanie.) 138 prítomných, 83 za, 41 proti, 14 sa zdržalo. Návrh zákona sme postúpili do druhého čítania. Ďalej.
P. Paška, predseda NR SR: (2007-12-05):
(Hlasovanie.) 142 prítomných, 93 za, 2 proti, 47 sa zdržalo. Konštatujem, že sme postúpili návrh zákona do tretieho čítania . Otváram rozpravu v rámci tretieho čítania. Nik sa neprihlásil. Uzatváram rozpravu a budeme hlasovať o návrhu zákona ako o celku.
Dostál, Ondrej, poslanec NR SR (2024-04-18):
Pán poslanec Pročko, ďakujem za tú poznámku. Áno, myslím si, že to tak bude, že to budú, to upozornenie budú ignorovať a budú o tom hlasovať a schvália to. Napriek tomu považujem za dôležité, keď si opozičný poslanec niečo také všimne, že by mal upozorniť koaličných kolegov na to, čo sa, čo sa chystajú urobiť, a keď to urobia, no tak nech to urobia s tým vedomím, že boli na to, boli na to upozornení. Samozrejme, môžu mať na to, môžu mať na to iný názor, ale bolo by dobré teda, keby ten názor aj nejakým spôsobom zdôvodnili, že by teda vysvetlili napríklad, prečo si myslia, že to nie je prílepok, keď to je prílepok, alebo prečo si myslia, že, že je v poriadku takýmto spôsobom zmeniť charakter toho návrhu zákona v druhom čítaní v skrátenom konaní naozaj že pár no hodín, dobre, povedzme hodín pred, pred tým, ako bude zákon schválený definitívne. Ďakujem.
Pellegrini, Peter, predseda NR SR (2023-10-25):
Pán predseda výboru Baláž.
Grendel, Gábor, podpredseda NR SR (2022-12-06):
Osem faktických poznámok na vystúpenie pána poslanca Baránika, končím možnosť prihlásiť sa s ďalšími faktickými poznámkami. Ako prvý pán poslanec György Gyimesi.
Vons, Peter, poslanec NR SR (2022-06-22):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o prvom pozmeňujúcom návrhu poslanca Jozefa Šimka.
Hrušovský, Pavol, podpredseda NR SR (2011-09-14):
Pán poslanec Počiatek.
S. Kahanec, poslanec: (2006-12-08):
Minimálne od rezortov by som čakal, že budú diskutovať k predloženým pozmeňujúcim návrhom a hájiť tento rozpočet. Hájiť ho predovšetkým v týchto pozmeňujúcich návrhoch, ktoré poukazovali na znížené sumy do jednotlivých rezortov či do jednotlivých cieľov a úloh, keď to porovnáme na HDP či na výdavky verejnej správy a podobne a tam by som teda čakal reakciu a vysvetlenie, prečo to urobili tak alebo onak? Toto v tejto diskusii o rozpočte absolútne absentovalo. No a takisto som čakal, a potom, čo som trochu zažil predchádzajúci parlament a boli tu vystúpenia takisto z vašej strany ako opozície voči koalícii, kde ste mnohé veci kritizovali, tak som čakal, že práve tieto veci sa zmenia už len tým, že bolo povedané na začiatku, že chcete zmeniť politickú kultúru. Zatiaľ si myslím, že sa mení smerom dole. Ďakujem pekne.
Jasaň, Viliam, poslanec NR SR (2010-12-01):
Ďakujem pekne. Trošku sa vydýcham lebo som počul, že je tu Hviezdoslavov Kubín. Ja si myslím, že to je taká tragikomédia. Vážená pani kolegyňa, podpredsedníčka výboru, keď som na výbore, kde bolo vyše sto pozmeňovacích návrhov, navrhol pánovi ministrovi, aby to stiahol a doplnili sa všetky pozmeňovacie návrhy, tak som ani len netušil, že priamo v deň schvaľovania tohto zákona prídete s ďalšími pozmeňovacími návrhmi, ktorých je dosť a dokonca nemá sa to hovoriť o tom kto nerečnil, ale je tu aj návrh, ktorý pozmeňuje už pozmeňujúci návrh schválený vo výbore. Takže som očakával, že na záver svojho vystúpenia požiadate vy vášho ministra, ktorému vy, kolegovia, dávate pozmeňujúce návrhy, aby to stiahol, aby sa to dopracovalo, aby sa dalo na pripomienkové konanie znova, aby z toho mohol byť jasný, čistý zákon pre tých, ktorí s tým zákonom budú ďalej pracovať. Ďakujem pekne.
Čepák, Rastislav, poslanec NR SR (2015-11-12):
Ďakujem, pán predseda. Dajte hlasovať o návrhu zákona ako o celku s odporúčaním gestorského výboru schváliť.
Grendel, Gábor, podpredseda NR SR (2022-09-22):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Končím možnosť prihlásiť sa ústne do rozpravy. Vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa? Takisto nie. Prerušujem rokovanie o tomto bode programu. Vyhlasujem desaťminútovú prestávku, po ktorej budeme hlasovať. Teda o 15.47 h. (Prestávka.)
Brocka, Július, poslanec NR SR (2014-09-18):
Pán kolega Číž, ja som nerozumel, prečo vy oponujete Robertovi Ficovi? Prečo je Robert Fico za jeden príjem z verejných zdrojov? Ja to len zosilňujem, že Robert Fico má taký istý názor ako ja. To, že vám je to nepríjemné, keď to hovorím kolegovi, že tu sedí, aká diera, taká záplata, sa hovorí. No proste, keby ste sa aspoň trošku správali, teda tak ako sa patrí, elementárna slušnosť to hovorí, že, že by ste odišli a neboli v konflikte záujmov, tak ja vôbec nevystúpim v rozprave. Naozaj keby pani Zmajkovičová predkladala tento návrh, tak, tak ju možnože pochválim, možnože poviem, že ho budem podporovať, ale pán poslanec Choma, tu provokuje. Pán poslanec Choma môže na mňa reagovať, ale pán poslanec Choma tu tak provokuje všetkých normálnych ľudí, ktorí si uvedomujú, že štyri fleky z verejných zdrojov je škandál. Naozaj to je škandál a vy sa idete chváliť, že idete zvyšovať minimálnu mzdu a že dôchodcom pridávate 12 eur za rok ako vo vianočnom príspevku? Ako to je škandál. To, že vám je to nepríjemné, že to hovorím, no máte to v plate, musíte si na to zvyknúť.
Matovič, Igor, poslanec NR SR (2013-06-28):
Tlače 561 a 582. Hovorím v mene všetkých predkladateľov.
P. Paška, predseda NR SR: (2009-10-21):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Je to tlač 1191. Spoločná správa je tlač 1191a. Nech sa páči, pán minister, odôvodnite návrh.
Laššáková, Jana, podpredsedníčka NR SR (2014-07-09):
Pán poslanec Bobík.
Grendel, Gábor, podpredseda NR SR (2020-07-24):
S poslednou faktickou poznámkou pán poslanec Krajčír.
Číž, Miroslav, podpredseda NR SR (2015-05-06):
S reakciou na faktické poznámky pán poslanec Poliačik.
Laurenčík, Milan, podpredseda NR SR (2021-07-23):
Vážené kolegyne, vážení kolegovia, vzhľadom k tomu, že stále nemáme spravodajkyňu, predlžujem prestávku do 21.20. (Pokračovanie prestávky.)
Dostál, Ondrej, poslanec NR SR (2023-11-21):
Ďakujem, pán podpredseda. Pán poslanec Muňko, no tak ani z vášho vystúpenia som sa tie argumenty nedozvedel, pretože ak hovoríte, že keď chceme vyplatiť, tak potrebujeme skrátené legislatívne konanie a aby sme splnili, čo sme sľúbili a to, kedy boli voľby, nič z toho nie je dôvod, ktorý zákon o rokovacom poriadku predpokladá pre skrátenie legislatívneho konania. Musia to byť mimoriadne okolnosti a musí hroziť, že dôjde k ohrozeniu základných ľudských práv a slobôd alebo bezpečnosti, alebo ak hrozia štátu značné hospodárske škody. Nie, že vy chcete niečo vyplatiť do konca roka, nie, že vy chcete splniť že nejaký volebný sľub alebo kamuflovať, že ho splníte, alebo že kedy boli voľby. O tom zákon nehovorí, to nie sú zákonom dané dôvody. A, pán poslanec Šuca, ja som čisto vecne reagoval vo svojom prvom vystúpení, kde som sa snažil rozobrať všetky dôvody, pre ktoré si myslím, že nie sú naplnené dôvody na skrátené legislatívne konanie, bohužiaľ, ani vy, ani nikto iný na mňa nereagoval, ani nereagoval na nikoho iného, ani sa nezapojil do rozpravy. A to, že som vystúpil v rozprave ústnej, je, že som nemohol faktickou reagovať na vašu faktickú na vystúpenie iného rečníka a naozaj ma zaujalo, že poslanec SMER-u cituje z analýzy organizácie VIA IURIS z článku uverejneného na portáli Aktuality, a príde mi to pokrytecké, keďže SMER považuje VIA IURIS za nepriateľskú organizáciu a Aktuality za nepriateľské médium a jeho poslanec nemá problém použiť ich ako dôveryhodný zdroj pre svoje vystúpenie vo faktickej poznámke v parlame... (Prerušenie vystúpenia časomerom.)
Glváč, Martin, podpredseda NR SR (2019-06-25):
V zmysle čoho, pani poslankyňa? Upozorňujem vás, že porušujete rokovací poriadok, a žiadam vás, aby ste neskákali rečníkom do ich prejavov, dobre?! (Reakcia z pléna.)
Laššáková, Jana, podpredsedníčka NR SR (2015-05-06):
Pani spravodajkyňa? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1501. Návrh na jeho pridelenie na prerokovanie výborom je v rozhodnutí č. 1511. Pán minister spravodlivosti, nech sa páči, uveďte vládny návrh zákona. Máte slovo.
P. Hrušovský, podpredseda NR SR: (2002-01-31):
hodina otázok na premiéra slovenskej vlády a generálneho prokurátora, ako aj na ostatných členov vlády. Zo všetkých otázok poslancov podaných do stredy do 12.00 hodiny určení overovatelia schôdze vyžrebovali poradie otázok na odpovede, ktorým sa budeme riadiť. Pripomínam, že na otázky poslancov, ktorí nie sú prítomní v rokovacej sále, sa neodpovedá. Teraz by som poprosil pána predsedu vlády Slovenskej republiky Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne, že bude za nich odpovedať sám. Pán premiér, máte slovo.
K. Sárközy, poslankyňa: (2003-09-24):
Takže budeme najprv hlasovať o bodoch zo spoločnej správy, a to o bodoch 1 až 6, 8 až 10...
V. Veteška, podpredseda NR SR: (2007-02-01):
Pani poslankyňa Mušková? Tak faktickú poznámku má pani poslankyňa Mušková. Posledná zároveň, končím možnosť prihlášok s faktickými poznámkami.
J. Tkáčová, poslankyňa: (2008-05-20):
Pán kolega Simon, ozaj vaše konštatovanie nepotrebuje hádam ani žiadny komentár. Vystihli ste to naozaj presne, ani prijatím zákona sa na súčasnej situácii nezmení nič, pokiaľ sa koaličné strany nedohodnú na personálnych návrhoch. Pán kolega Záhumenský, efektívna kontrola by bola vtedy, keby Slovenský pozemkový fond kontrolovala opozícia. A o vašich úprimných snahách pripustiť nás ku kontrole môžeme pochybovať napr. vo vzťahu k PPP projektom, kde zásadne vládna koalícia odmieta, aby sa opozícia zúčastnila čo i len jedným človekom na tejto kontrole. A musím vám povedať, že môžete si myslieť, čo chcete, alebo slovami pána premiéra, nech si myslí o tom, kto čo chce. Ale za našej vlády Slovenský pozemkový fond paralyzovaný nebol a škandály takéhoto rozmeru, ako vyplávali po roku vašej vlády, nevyplávali. A, pán poslanec Martinák, ak chceme zostať verní princípu pomerného zastúpenia, o ktorom sa hovorí v dôvodovej správe, tak podľa môjho názoru skutočne ten pomer nominácii zo strany vládnych strán a zo strany opozície by mal byť 6 : 5. Myslím, že sa dá veľmi ľahko tomu porozumieť aj to pochopiť. Ďakujem.
V. Veteška, podpredseda NR SR: (2005-05-11):
Nech sa páči, pán predseda vlády. (Reakcie z pléna.) Ospravedlňujem sa, ale v čase, keď som, pán predseda, nehnevajte sa, prosím vás, v čase, keď som čítal faktické poznámky, tak nebol Ďaďo. Prepáčte, musím dodržať rokovací poriadok. S faktickými poznámkami ešte pán Ďaďo, potom s reakciou pán... Končím prihlášky k faktickým poznámkam a potom pán Ševc s reakciou a potom vystúpi predseda vlády. Ospravedlňujem sa, pán predseda. V. Ďaďo, poslanec: Ďakujem pekne, pán podpredseda. Kolegyne, kolegovia, odzneli dva rozdielne názory oproti tej väčšine, ktorá tu dnes odznie. Ak som sa prihlásil s faktickou poznámkou, tak je to reagencia i na môjho kolegu z toho dôvodu, že mnohí a možno aj tie ďalšie vystúpenia budú viesť tým, že sa tu začneme klasifikovať a nálepkovať. Už sme tu predsedu parlamentu niektorí nazvali, že je odporca Európskej únie. Ak by sme chceli tento názor prijať i názor ten, ktorý azda odznie smerom k nášmu predsedovi, tak potom platí rovnako to, že ten, kto hovorí takýto názor, tak je odporca demokracie, pretože každý z nás má právo povedať si svoj názor. O tom je plénum Národnej rady a tu by sme si mali uvedomiť túto skutočnosť. Ak si dnes niekto z nás neuvedomuje niektoré veci alebo má iný názor, tak nie je to to, čo by malo znamenať, že je odporca EÚ. V parlamente bola jednoznačne dohoda o tom, že všetky strany podporujú vstup Slovenskej republiky do Európskej únie. Ak sa nám nepáči na európskej zmluve niečo a to tu tlmočíme, tak to nie je preto, že sme odporcovia Európskej únie, ale preto, že sa obávame toho, aby azda o niekoľko rokov nemuselo znova v Európe prísť k tomu, že tu budú národy bojovať za právo národov na sebaurčenie. Ďakujem.
Štefunko, Ivan, poslanec NR SR (2024-04-16):
Ďakujem veľmi pekne. Pán Ferenčák, ja som počúval aj vaše vystúpenia, aj vystúpenie pána Lackoviča, a ja nemám pocit, že pán Lackovič je proti samosprávam. Naopak, si zažil samosprávu v menšej obci, ale najrýchlejšie rastúcej obci na Slovensku a teda vie, že čo sú za problémy a s ktorými sa potýka. Zároveň Bratislava je vedená Matúšom Vallom, ktorý má teda podobné problémy, ktoré si zažil za minulých vlád. Lenže vy už máte takú ako kebyže kampaňovú rétoriku, všetko chcete prilepiť že Čaputová, Ódor, ja neviem, ja neviem ešte kto, je Radičová, Soros a tak ďalej, že proste, že už strašne ste v tej, v tej kampaňovej logike. A mňa to proste mrzí, lebo vlastne bavíme sa o praktických problémoch samospráv a Marek Lackovič vám vyčíta, že to zažil a nemusíte proste ako keby že si prihrievať polievočku, lebo v skutočnosti problém, ktorý riešite, ste mohli vyriešiť oveľa lepšími a inými spôsobmi. Takže, takže nerobte si kampaň normálne že na veciach proste, ktoré sú ako keby praktické a pre ľudí. Ďakujem.
Kažimír, Peter, podpredseda vlády a minister financií SR (2014-05-14):
Ďakujem pekne. Zámerom tejto novely zákona o dani z pridanej hodnoty je povinná transpozícia sekundárnej legislatívy Európskej únie o dani z pridanej hodnoty, ktorá sa týka zdaňovania služieb. V súvislosti s novým pravidlom o zdaňovaní telekomunikačných služieb, služieb televízneho a rozhlasového vysielania a elektronických služieb v členskom štáte, kde je usadený príjemca služby ako konečný spotrebiteľ, sa zavádza zjednodušená dobrovoľná úprava pre poskytovateľov týchto služieb. Podnikateľom, ktorí sa rozhodnú využiť túto dobrovoľnú úpravu, sa významne zníži administratívna záťaž tým, že sa nebudú musieť registrovať pre daň z pridanej hodnoty v každom členskom štáte, v ktorom došlo k poskytnutiu týchto služieb. Svoju povinnosť priznať a uhradiť daň si spĺňa v tom členskom štáte, v ktorom sa pre využívanie tejto úpravy identifikujú, a to podaním jedného, naozaj jedného daňového priznania a uhradením splatnej dane. Účinnosť tejto časti novely zákony o DPH sa navrhuje od 1. januára budúceho roku okrem ustanovení umožňujúcim prijímanie žiadostí zdaniteľných osôb. Využívanie tejto úpravy, ktoré musia byť účinné až od 1. októbra, teda už od 1. októbra 2014. V záujme operatívnejšej registrácie elektronickej registračnej pokladnice u domácich aj zahraničných podnikateľov sa novelou zákona o používaní elektronickej registračnej pokladnice navrhuje, aby daňový kód elektronickej registračnej pokladnice mohol prideliť ktorýkoľvek, ktorýkoľvek daňový úrad. Zároveň sa z technicko-organizačných dôvodov navrhuje, aby sa pokuty ukladali na mieste alebo v lehote do 5 pracovných dní. Navrhovanou novelou daňového poriadku sa z dôvodu zabezpečenia flexibility daňovej kontroly navrhuje, aby správca dane počas daňovej kontroly mohol vyhotoviť čiastkový protokol, na základe ktorého by napríklad vrátil preverenú časť nadmerného odpočtu ešte pred ukončením daňovej kontroly. Oba body, tento o čiastkovom protokole, ale aj o možnosti registrácie registračnej pokladnice na ktoromkoľvek daňovom úrade boli, boli predmetom debát aj v tejto, v tejto sále v minulých mesiacoch. Reagujeme naozaj na aplikačnú prax aj na výzvu konkrétnych poslancov. Navrhovanými novelami zákona o spotrebnej dani z alkoholických nápojov a takisto pri spotrebnej dani z tabakových výrobkov sa spresňujú niektoré ustanovenia upravujúce objednávanie a používanie kontrolných známok odberateľom kontrolných známok. Ďakujem.
K. Sárközy, poslankyňa: (2006-04-21):
Výbor pre sociálne veci a bývanie bol minulý týždeň na služobnej ceste v Čechách. V Čechách je reforma úplne iná, ale oni tú reformu spustili v roku 1995. Keby sme my túto reformu spustili v roku 1995 alebo v roku 1996, mohli sme byť už dávno, dávno po týchto peripetiách a po týchto problémoch, s ktorými sa boríme teraz. Ja som to už viackrát zdôrazňovala. Vtedy situácia bola na Slovensku, čo sa týka hospodárskej politiky, úplne iná, lenže pokiaľ v roku 1995 v Čechách prijímali alebo spúšťali novú dôchodkovú reformu, v rokoch 1995, 1996 sa na Slovensku dialo niečo iné. Pán poslanec Zubo aj pán poslanec Burian sa vyjadrili aj k 2. pilieru. Pán poslanec Zubo, vy ste ešte pri prvom čítaní povedali, že ten 2. pilier je pre vás neprijateľný, pretože je kapitalistický, kapitalizačný pilier, ja som si to poznamenala. A teraz tiež hovoríte, že je to neprijateľné pre vás, pretože peniaze idú do správcovských spoločností. No ja len jednu vetu k tomuto poviem. Inštitút INEKO spravil výskum. A pokiaľ v minulom roku, keď sa spúšťal 2. pilier, 40 % opýtaných bolo spokojných s týmto 2. kapitalizačným pilierom, teraz pri najnovšom výskume, ktorý máme k dispozícii asi mesiac, 66 % ľudí je spokojných s 2. pilierom a prosí poslancov, aby na tomto pilieri už veľké zmeny nerobili, pretože ich zneisťujeme. Takže to je len moja poznámka. A ešte niečo. Odznelo tu, že to by mala predkladať vláda, pretože vláda by vedela využiť všetky možnosti na to, aby tu bolo aj medzirezortné pripomienkové konanie. Pani ministerka to už povedala, prečo to predkladala skupina poslancov. Ja som to tiež zdôraznila aj včera, aj dnes. Ale pri tomto návrhu zákona prebehlo medzirezortné pripomienkové konanie. A práve spoločná správa obsahuje tie výstupy, ktoré vzišli jednak z medzirezortného pripomienkového konania, ale aj z legislatívy Národnej rady. Tie sú vo veľkej časti obsiahnuté v spoločnej správe. Dovoľte mi, aby som na záver vás poprosila, aby aspoň tí z vás, ktorí ste podpísali tento návrh zákona, dodržiavali dohody, zostali nejako v zdravých medziach pri posudzovaní pozmeňujúcich návrhov, pretože keď prijmeme tú pôvodnú novelu a prijmeme pozmeňujúce návrhy zo spoločnej správy, tak máme šancu na to, aby sme prijali novelu zákona o sociálnom poistení, ktorá pomôže hoci 80 000 ľuďom. Teraz sa môžeme baviť o tom, či je to málo alebo veľa. A keď túto novelu budeme rozširovať o tie pozmeňujúce návrhy, ktoré tu odzneli včera, ktoré kladú na štátny rozpočet miliardové finančné záťaže, tak potom je najmenšia šanca na to, aby sa tento zákon prijal. Ďakujem za slovo.
Fico, Robert, poslanec NR SR (2022-05-25):
Pán predseda, rozumieme tomu tak, že dnes skončí teda Národná rada a zajtra sa určite nebude rokovať. (Reakcia predsedajúceho: „ Určite nebude .“) Toto je spojené s týmto návrhom. (Reakcia predsedajúceho: „ Áno, určite nebude.“ ) Ďakujem pekne. Za klub súhlasíme.
M. Hort, podpredseda NR SR: (2008-07-04):
Ďalej pokračujeme správou Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2007 . Správu ste dostali ako tlač 599. Dávam slovo teraz poverenému členovi tohto výboru pánovi poslancovi Jánovi Richterovi a prosím ho, aby správu uviedol. Nech sa páči, pán poslanec.
P. Paška, predseda NR SR: (2010-06-10):
Určeným spravodajcom je pán poslanec Tibor Lebocký. Poprosím ho o informáciu.
Kollár, Boris, predseda NR SR (2020-10-13):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Uzatváram možnosť prihlásiť sa. Máme tuná troch poslancov - pán poslanec Dostál, ďalej bude nasledovať pán poslanec Kazda a pán poslanec Susko. Nech sa páči, pán poslanec, máte slovo. Ja by som chcel ešte upozorniť, veľmi to laicky povedať. Z tohto pán minister povedal, že absolútne sa tým pozmeňovákom vyčlení to tzv. možné eventuálne povinné očkovanie. Takže to ide odtiaľ absolútne von, aby boli všetci kľudní v sále. Ďakujem. Nech sa páči, pán poslanec, máte slovo.
Bugár Béla, podpredseda NR SR (2011-02-11):
Dá sa to povedať, dá sa to povedať. Pán predseda, ja chcem len upozorniť pána kolegu, že ja nemám čo dovoľovať ani predsedom výborov, ani poslancom. Ak si... (Prerušenie vystúpenia predsedajúcim.)
Grendel, Gábor, podpredseda NR SR (2020-04-29):
Pani poslankyňa Pčolinská.
Ďurkovský, Andrej, poslanec NR SR (2010-12-08):
Ďakujem pekne. Pán poslanec Čaplovič, v súvislosti s tou vašou poznámkou. Prečo ste neprotestovali, keď sme rovnakým postupom postupovali pri vytvorení Eurovey alebo River Parku, ktorá, myslím, zožala veľké úspechy nielen u Bratislavčanov, ale aj u návštevníkov mesta, rovnakým postupom? Čo sa týka druhej pripomienky pána poslanca Drobu, ja som mal na mysli špeciálnu skupinu turistov, konkrétne čínskych turistov. Čínskych turistov, ktorých dovážajú letecky do takýchto miest a sem prichádzajú len a výlučne za gamblerstvom, vzhľadom na to, že vo svojej krajine s tým majú problém. A tento druh turizmu, ktorí si nebudú, títo turisti si nebudú pozerať naše mesto, nebudú pátrať po kultúrnych pamiatkach po celej krajine, oni sem prídu len a výlučne hrať. A s tým je spojená práve požiadavka na infraštruktúru a práve na to, čo všetko s tým súvisí. Áno, môžeme povedať, že sa jedná o dobrý krok z titulu napr. rozvoja nášho letiska, ale v konečnom dôsledku, položme si otázku, či to budú čisté a jasné peniaze, na ktorých tento štát bude zarábať. Tých, o ktorých vy hovoríte v súvislosti s tým, že sa prídu len relaxovať do kasína, to je systém kasína Baden-Baden, kde je prísna a tvrdá regulácia, a akonáhle niekto prehráva viac ako má, tak ho majiteľ kasína nevpustí do tohto kasína. To je iný druh a práve k týmto zákonom, tak ako to majú tam upravené, by sme mali pristupovať. Ďakujem pekne.
Krupa, Peter, poslanec NR SR (2022-06-16):
Ďakujem kolegovi za faktickú poznámku, ja len ešte podotknem jednu vec, že skupinu C1 si vymyslela Európska únia a teraz sa tu transpozicuje nejaká zase ďalšia smernica z Európskej únie, že sa ide znižovať vek. Tak najskôr Únia spraví jednu blbinu a teraz tú blbinu ide nahrádzať ešte väčšou. To je asi toľko. Ďakujem.
P. Paška, predseda NR SR: (2007-10-29):
vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Poprosím pani ministerku, že by mohla zaujať miesto za navrhovateľa. Ďakujem pekne, už je tu pani ministerka. Takže s faktickými poznámkami sa prihlásili ešte pani spravodajkyňa, pani poslankyňa Vaľová, potom pani poslankyňa Belásová, pán poslanec Kvorka. Nech sa páči.
Hort, Milan, podpredseda NR SR (2010-08-04):
Teraz je priestor pre pána poslanca Ondreja Mateja vo faktickej poznámke. Nech sa páči.
Ježík, Jozef, poslanec NR SR (2013-05-16):
Ďakujem pekne. Vážená pani predsedajúca, vážená pani ministerka, vážené kolegyne, kolegovia, dovoľte, aby som vystúpil ako spravodajca výboru k spoločnej správe k vládnemu návrhu zákona o Národnom zdravotníckom informačnom systéme a o zmene a doplnení niektorých zákonov, tlač 408. Predseda Národnej rady Slovenskej republiky pridelil uvedený návrh zákona na prerokovanie: – ústavnoprávnemu výboru, – výboru pre financie a rozpočet, – výboru pre ľudské práva a národnostné menšiny a – výboru pre zdravotníctvo. Výbory prerokovali návrh zákona v stanovenej lehote a odporučili Národnej rade návrh zákona schváliť s pozmeňujúcimi a doplňujúcimi návrhmi. V časti IV spoločnej správy sú uvedené jednotlivé pozmeňujúce návrhy. Gestorský výbor rokoval dňa 14. mája 2013 a odporučil Národnej rade návrh zákona schváliť s odporúčanými pozmeňujúcimi a doplňujúcimi návrhmi. Pani predsedajúca, skončil som, môžete otvoriť rozpravu.
Glváč, Martin, podpredseda NR SR (2019-02-18):
Pán poslanec Soboňa.
Nicholsonová, Lucia, podpredsedníčka NR SR (2016-05-24):
V rozprave teraz vystúpi pán poslanec Krajniak. Nech sa páči.
Šimečka, Michal, podpredseda NR SR (2024-02-06):
Ďakujem veľmi pekne. Na vaše vystúpenie je sedem faktických poznámok. A ako prvý pán poslanec Janas. Jaj, aha, ospravedlňujem sa, tak procedurálny návrh, prosím.
Danko, Andrej, podpredseda NR SR (2024-05-14):
Poslankyňa Stohlová.
Paška, Pavol, predseda NR SR (2013-12-17):
To znamená, nebudeme hlasovať, boli prerokované, ale nebudeme o nich hlasovať. Dobre, ďakujem pekne. Pán poslanec Lipšic.
Bugár Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 140, za 57, proti 26, zdržalo sa 57 poslancov. Návrh nebol schválený.
Danko, Andrej, podpredseda NR SR (2024-04-24):
Ďakujem. Poprosím ešte kľud v sále, dokončil by reakciu pán poslanec Prostredník a potom by sme hlasovali. Poprosím, pán poslanec Prostredník.
Blaha, Ľuboš, poslanec NR SR (2013-03-21):
Pán kolega Šebej, ja len takú drobnú poznámočku. Začali ste tým, keď ste glosovali situáciu v Arabskej jari a v severnej Afrike, že pociťujete nechuť k invázii do Líbye a celkovo k Arabskej jari, pretože tieto akcie vyvolali na jednej strane chaos, na druhej strane otvorili dvere náboženským fundamentalistom. Viete, cítim drobnú nekonzistentnosť. Vy ste boli jeden z tých najväčších jastrabov, ktorí obhajovali vojnu v Iraku. Ako je možné, že keď všetci vidíme, že v Iraku, tam je absolútny chaos, že tá vojna priniesla len veľmi negatívne dôsledky, a dneska vy kritizujete severnú Afriku alebo invázie do severnej Afriky, ale v prípade Iraku naďalej zotrvávate na stanovisku, že vojna bola správna. Pán kolega, takáto nekonzistentnosť nesvedčí vášmu intelektuálnemu potenciálu. Ďakujem. (Smiech v sále.)
Laššáková, Ľubica, ministerka kultúry SR (2019-12-05):
Ďakujem veľmi pekne. Vzhľadom k tomu, že budem chcieť, aby ste mali kompletné informácie, tak samozrejme, dostanete ich písomne. Pokiaľ ide o film, ja už som dostala niekoľko otázok verejnosti, na ktoré odpovedáme. Takže, pán poslanec Dostál, ja to zhrniem do jedného celkom takého väčšieho balíka a dostanete písomne všetky tieto reakcie. Pokiaľ ide o kultúru národnostných menšín, samozrejme, že riadime sa jednak zákonom o štátnom jazyku, kde sú presne vymedzené aj oblasti, v ktorých sa dáva istý priestor národnostným menšinám, všetkým, ktoré na území našej republiky žijú. Pokiaľ ide o naše interné smernice, je ich samozrejme niekoľko. Ja si dovolím vám doručiť túto odpoveď písomne, ale ja keď som nastúpila v marci pred rokom, tak som zriadila špeciálnu sekciu a tá sekcia sa venuje regionálnej kultúre a tým pádom aj národnostnej kultúre. Všetky tieto informácie dostanete v písomnej forme.
Grendel, Gábor, podpredseda NR SR (2020-11-12):
Pán poslanec Kotleba s reakciou na faktické poznámky.
P. Hrušovský, predseda NR SR: (2004-05-11):
R. Vavrík, poslanec: Ďakujem pekne. Pán predseda, chcel by som vás poprosiť, ja som diskutoval s technikmi, ten vírus sa opätovne vracia pravdepodobne z dôvodu, že ho niektorí máme, teda niektorí z nás poslancov v našom notebooku a keď sme pripojení na sieť, tak ho stále posielame naspäť. Keby ste vyzvali kolegov, aby odpojili všetku výpočtovú techniku, svoju, lebo inak neurobíme nápravu hlasovacieho zariadenia, aby sa dnes nepripájali na sieť tu v parlamentu.
Drucker, Tomáš, minister zdravotníctva SR (2016-10-11):
Ďakujem pekne, vážená pani predsedajúca, vážené panie poslankyne, páni poslanci, dovoľte mi, aby som predložil návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Vládnym návrhom zákona sa upravuje najmä členstvo v orgánoch zdravotných poisťovní v záujme umožnenia širšieho zastúpenia odborníkov v týchto orgánoch. Navrhovanou právnou úpravou sa rozširuje okruh osôb, ktoré môžu byť členom orgánov zdravotných poisťovní v záujme umožnenia teda širšieho zastúpenia odborníkov v týchto orgánoch. Upúšťa sa zároveň aj od vyžadovania predchádzajúceho súhlasu Úradu pre dohľad nad zdravotnou starostlivosťou v prípade osôb, na ktorých už takýto predchádzajúci súhlas úradu bol daný, ak spĺňajú zároveň podmienky podľa tohto zákona. Odstraňuje sa prílišná tvrdosť podmienok odbornej spôsobilosti na obsadenie funkcií v orgánoch zdravotných poisťovní rozdelením požiadaviek na odbornú spôsobilosť v závislosti od vykonávanej činnosti členov orgánov zdravotných poisťovní. Návrh zákona tiež upravuje poskytovanie informácií o finančnej situácii fyzických a právnických osôb zdravotnou poisťovňou bezpečnostným orgánom na účely vykonávania bezpečnostných previerok. Tento návrh zákona je plne v súlade s programovým vyhlásením vlády a zároveň možní aj týmto spôsobom splniť si záväzok obsadenia členov parlamentnej opozície v Dozornej rade Všeobecnej zdravotnej poisťovne. Vážená pani predsedajúca, vážené panie poslankyne, páni poslanci, dovoľte mi vysloviť presvedčenie, že predložený návrh, vládny návrh zákona podporíte. Ďakujem.
Glváč, Martin, podpredseda NR SR (2016-05-24):
Na faktické poznámky bude reagovať pán poslanec Krajniak.
Kočiš, Eduard, poslanec NR SR (2021-05-12):
Ďakujem za slovo, pán predsedajúci. Pán kolega Pročko, ja som naozaj nepovedal, že tento zákon považujem za nejako populistický alebo nedajbože ekonomicko-populistický alebo nekoncepčný. To som naozaj nepovedal. Ja som tomuto návrhu zákona vyčítal len určitú chýbajúcu adresnosť, ktorá mi v tomto návrhu zákona naozaj chýba, čiže vôbec sa nemusíme baviť o nekoncepčnosti alebo populizme. Jednoducho je to snaha strany HLAS týmto jednorazovým príspevkom pomôcť prekonať rodinám určitú vzniknutú pandemickú situáciu, či už je to kompenzácia straty príjmov, alebo kompenzácia nejakého zvýšeného nákladu na prostriedky spojené s výučbou detí prostredníctvom domáceho vyučovania, čiže nákup nejakých prostriedkov, či už výpočtovej techniky, alebo zvýšených nejakých nákladov za internetové pripojenie. Čiže nie veľmi sme sa asi pochopili, no, ale to mne vôbec nevadí. Pán kolega Ševčík, vôbec nepovažujem za pravdivé, že strana SMER v minulom volebnom období sa nestarala nejakým spôsobom o rodiny alebo o rodiny s deťmi. Politickú situáciu sledujem dlhé roky a naozaj si myslím, že strana SMER mala práve v podobe pána exministra Richtera veľmi blízko k tejto sociálnej problematike a vždy sa snažil pracovať koncepčne a transparentne. Čiže takéto tvrdenie nie je príliš namieste. Pán kolega Tomáš, tak ako ste správne poznamenal, áno, vieme určite nájsť nejakú adresnosť, nejakú opodstatnenosť vášho návrhu zákona v druhom čítaní. Takže neobávam sa toho, aby sme nejaký rozumný návrh nenašli. Ondríkovi Ďuricovi ďakujem za podporu, za ozrejmenie vecí, ktoré dal na pravú mieru. A ja naozaj súhlasím, je ťažké nájsť určité kompromisy, ale musíme sa o to pokúsiť.
Drobný, Stanislav, poslanec NR SR (2019-05-16):
Ďakujem za slovo. Vážený pán predsedajúci, vážené kolegyne, vážení kolegovia, stratiť jedného z rodičov je ľudské, ľudsky ťažké aj v časoch, keď sme dospelí a zabezpečení, a nie ešte v čase, keď je dieťa alebo mladý človek odkázaný na jeho príjem. Zvyčajne to znamená ďalšie roky života na pokraji chudoby, koniec snov o štúdiu a kariére vo svojom vytúženom odbore. Ak by pomoc štátu umožnila týmto mladým ľuďom doštudovať, tak už môžeme hovoriť nielen o pomoci, ale v plnej miere o investovaní do ľudských zdrojov. Financie Slovenskej republiky určite neohrozí zvýšenie vdovského, vdoveckého a sirotského dôchodku na plnú sumu starobného dôchodku alebo invalidného dôchodku, na ktorý mal alebo by mal nárok zosnulý manžel, manželka ku dňu smrti. Starostlivosť o nezaopatrené dieťa ostáva podmienkou vyplácania vdovského dôchodku v plnej výške, čo zabezpečuje § 74 ods. 3 písm. a) zákona o sociálnom poistení. Dôchodky na Slovensku sú vo všeobecnosti nízke, čo ovplyvňuje sumy vyplácané v týchto prípadoch. Na druhej strane občanom Slovenska čoraz viac vstupuje do života drahota, čo naozaj už nejde prekryť propagandou, krásnymi grafmi a štatistickými údajmi. Spoločensko-politická diskusia, ako aj konkrétne kroky vlád v Európe sa v posledných rokoch výrazne točia okolo migračného toku, okolo kvót na povinné presídľovanie migrantov, sankcií za odmietanie kvót a podobne. Pritom sa nedá nevidieť, že nevyhnutné náklady na financovanie migračného toku nie sú pre Brusel, ako aj pre slovenských či európskych promerkelovských politikov problém, ktorý by im stál za zmienku. Ak je niečo pre politické elity v pozadí systému žiadané, vtedy sa peniaze vždy nájdu. Ak ide o radového, nepreferovaného občana, vtedy systém hľadá množstvo dôvodov na to, aby tento platca daní dostával čo najmenej podpory od štátu. Výdavky na naše navrhované zvýšenie by spoločnosť nemala problém si kompenzovať inde. Máme veľa iných výdajov v štáte, ktoré sú, ak nie priam škodlivé, tak minimálne zbytočné a neužitočné. Tým nemyslím len na čoraz viac prebujnelé dotovanie rôznych politických aktívnych mimovládok zo štátneho rozpočtu, ktoré sú popritom štedro dotované aj zo zahraničia. Snáď v každej oblasti použitia verejných zdrojov by sme našli rezervy v ich efektívnosti. Iste sa nájde spôsob, ako časť z ušetrených zdrojov previesť na Sociálnu poisťovňu za účelom podpory sirôt, ako aj vdov a vdovcov starajúcich sa o nezaopatrené dieťa. Podporme preto našu budúcnosť, naše deti, ktoré sa nie vlastnou vinou dostali do nešťastnej situácie. Ďakujem za pozornosť.
Šeliga, Juraj, podpredseda NR SR (2020-11-26):
Ďakujem, pani vicepremiérka. Na otázku pán poslanec sa chce spýtať? Trojku stlačte, aby vás zachytil systém. A nech sa páči, môžte sa dopýtať.
P. Paška, predseda NR SR: (2007-06-20):
(Hlasovanie.) 136 prítomných, 59 za, 53 proti, 20 sa zdržalo, 4 nehlasovali. Pozmeňujúci návrh pani poslankyne Sabolovej sme neschválili. Ďalej.
Lipšic, Daniel, poslanec NR SR (2014-10-24):
Ja len dve poznámky. Ja budem k tomu rozsiahlejšie potom v rozprave vystupovať asi na budúci týždeň, ale v princípe ten problém spoločností alebo konateľov, ktorí dávajú do podvodných úpadkov firmy, je, samozrejme, trošku komplexnejší. Inak by to už bolo dávno vyriešené aj kvôli tomu, že jednak po prvé konkurz sám osebe neznamená, že musí byť vždy podvodný. V ekonomike časť podnikov aj skrachuje z rôznych dôvodov, proste tak ako v ekonomike je možný úspech aj neúspech. Ide nám skôr o tie podvodné formy úpadkov. A tam je problém, ktorý si zasluhuje riešenie, ale sa priznám, že nie je také ľahké asi, ak by bolo, tak by bolo dobré ho navrhnúť, kde sa využívajú rôzne biele kone, ktoré formálne sú v pozícii štatutárnych orgánov, ale to sú častokrát bezdomovci, zo zahraničia ľudia. Čiže voči nim, ich dať na zoznam dlžníkov je možné, ale moc veľký efekt by to, obávam sa, nemalo. Ale to, samozrejme, že riešiť treba. Skôr by som sa možno pozrel – a taká analýza bola aj robená – na to, ako to robia v iných krajinách, aby sme nevymýšľali to, čo už vymyslené bolo. A druhá poznámka k čakateľom. Ja v tomto nesúhlasím s pánom generálnym prokurátorom. Keď tu bol minister spravodlivosti so zákonom, ktorý obnovoval justičných čakateľov a čakateľov prokuratúry, tak pán minister spravodlivosti tvrdil, že ten problém rodinkárstva bol preukázaný v súdnictve pri čakateľoch evidentne, že prokurátora informácie nemá. No, problém bol, samozrejme, v tom, že prokuratúra v tom čase tie informácie proste neposkytla s odvolaním sa na ochranu proste súkromia, osobných údajov. Čiže ja si nemyslím, že ten problém rodinkárstva v súdnictve, na prokuratúre je úplne dramaticky odlišný alebo bol dramaticky odlišný vo vzťahu k čakateľom.
Laššáková, Jana, podpredsedníčka NR SR (2014-11-25):
Páni poslanci, poprosím vás, aby ste sa dostavili do rokovacej sály. (Zaznievanie gongu.) Pokračujeme v rokovaní. Nech sa páči, pán predseda vlády. Prosím povereného overovateľa, aby informoval Národnú radu o výsledkoch tajného hlasovania, najskôr o návrhu na voľbu predsedu Národnej rady Slovenskej republiky. Pán overovateľ. Pán poslanec Goga je overovateľom. Poprosím vás o výsledky tajného hlasovania pri voľbe predsedu Národnej rady. (Výsledky tajného hlasovania o návrhoch na voľbu predsedu Národnej rady Slovenskej republiky , tlač 1321 a voľbu podpredsedu Národnej rady Slovenskej republiky , tlač 1322.)
Kollár, Boris, predseda NR SR (2022-09-28):
Prosím, prezentujme sa a hlasujeme. (Hlasovanie.) Prítomných 135 poslancov, za 74, proti 12, zdržalo sa 40, nehlasovali 9. Uvedený návrh sme schválili. Pani spoločná spravodajkyňa, predložte návrh na pokračovanie rokovania o návrhu zákona v treťom čítaní.
Hrnčiar, Andrej, podpredseda NR SR (2016-06-07):
Ďakujem. Takže budeme... Poprosím pána navrhovateľa, aby sa posadil na miesto určené pre navrhovateľa. Poprosím spravodajcu, aby zaujal miesto určené pre spravodajcu. O slovo požiadal minister vnútra Robert Kaliňák, nech sa páči.
Hrnčiar, Andrej, podpredseda NR SR (2020-02-20):
Pani poslankyňa Vaľová.
P. Hrušovský, predseda NR SR: (2005-11-09):
Poprosím overovateľov, aby vyhodnotili výsledok tajnej voľby na kandidátov na sudcov Ústavného súdu a kandidátov na členov regulačnej rady. (Spracúvanie výsledkov tajného hlasovania.)
Bugár, Béla, podpredseda NR SR (2017-03-28):
Pán poslanec Grendel.
B. Bugár, podpredseda NR SR: (2003-12-05):
M. Majdová, poslankyňa: Ďakujem. Vážený pán predseda, vážené poslankyne, vážení poslanci, dovoľte, aby som predložila pozmeňujúci návrh k predmetnému návrhu zákona. Navrhujem, aby sa za čl. V vložil čl. VI, ktorý bude znieť: „Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z. a zákona č. 534/2002 Z. z. sa dopĺňa takto:“. Za § 143b sa vkladá § 143c, ktorý znie: „§ 143c (1) Na zvyšovanie výsluhových príspevkov, výsluhových dôchodkov, invalidných výsluhových dôchodkov, vdovských výsluhových dôchodkov, vdoveckých výsluhových dôchodkov a sirotských výsluhových dôchodkov policajtov v roku 2004 sa nepoužije § 68 ods. 1 písm. a) a ods. 2 písm. a). (2) Priznané výsluhové príspevky, výsluhové dôchodky, invalidné výsluhové dôchodky, vdovské výsluhové dôchodky, vdovecké výsluhové dôchodky a sirotské výsluhové dôchodky policajtov sa v roku 2004 zvyšujú v rovnakom termíne a o rovnaké percento zvýšenia dôchodkov ustanovené podľa všeobecných predpisov o sociálnom poistení.“ Tu je odkaz pod čiarou, ktorý znie, že „§ 293a zákona č. 461/2003 Z. z. o sociálnom poistení v znení zákona o starobnom dôchodkovom sporení a o zmene a doplnení niektorých zákonov“. Doterajší čl. VI sa označuje ako čl. VII. Dôvodom na tento pozmeňujúci návrh je, aby teda dôchodky policajtov sa zvyšovali rovnako, v rovnakom režime ako ostatné dôchodky vzhľadom na očakávané dosahy zvýšenia spotrebiteľských cien. A dôležité je uviesť, že náklady, ktoré budú s týmto navrhovaným zvýšením spojené, budú hradené z osobitných účtov jednotlivých rezortov, teda nie zo zdrojov Sociálnej poisťovne. Ďakujem.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme o návrhu prideliť návrh zákona výborom, určiť gestorský výbor a lehoty výborom potrebné na jeho prerokovanie. (Hlasovanie.) Prítomných 144 poslancov, za 126, 2 proti, zdržalo sa 16 poslancov. Návrh sme schválili. Ďakujem. Prosím teraz pána poslanca Senku, aby v prvom čítaní uviedol hlasovanie o návrhu skupiny poslancov na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti ministerstva kultúry (tlač 1087). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov , tlač 1087.)
P. Hrušovský, predseda NR SR: (2004-10-22):
(Hlasovanie.) 134 prítomných, 42 za, 22 proti, 67 sa zdržalo, 3 nehlasovali. Návrh zákona do druhého čítania sme neschválili. Prosím pani poslankyňu Sárközy, aby ako poverená spravodajkyňa výborom pre sociálne veci a bývanie uviedla návrhy hlasovaní k návrhu poslankyne Národnej rady Slovenskej republiky Ľubice Navrátilovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Nech sa páči, pani poslankyňa.
P. Paška, predseda NR SR: (2008-05-15):
D. Trnka, generálne prokurátor SR: Áno.
Hort, Milan, podpredseda NR SR (2010-08-11):
Ďakujem pekne, pán poslanec. Teda konštatujem aj ja, že Národná rada Slovenskej republiky v tajnom hlasovaní odvolala členov Dozornej rady Fondu národného majetku Slovenskej republiky . Prerušujem v tejto chvíli rokovanie o tomto bode programu a tajné hlasovanie o voľbe predsedu a členov Dozornej rady vykonáme až po ďalšom hlasovaní, čiže po prerokovaní všetkých schválených bodov. Teraz budeme pokračovať v rozprave o Európskom finančnom stabilizačnom nástroji, aby som to skrátil. Poprosím teraz, áno už je to na tabuli, na vystúpenie predrečníka sa s faktickými poznámkami prihlásili pán poslanec Jozef Burian a pán poslanec Branislav Ondruš. Slovo dávam teraz vo faktickej poznámke pánovi poslancovi Jozefovi Burianovi. Nech sa páči. (Rokovanie o návrhu na vyslovenie súhlasu Národnej rady Slovenskej republiky s Rámcovou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou, Fínskou republikou, Helénskou republikou a Európskym finančným stabilizačným nástrojom , tlač 29.)
M. Maďarič, minister kultúry SR: (2009-04-24):
Dôvodmi predloženého návrhu zákona sú, alebo je ním potreba vytvorenia nového právneho a legislatívneho rámca pre zlepšenie podmienok ochrany hnuteľného kultúrneho dedičstva a mobility predmetov kultúrnej hodnoty v súlade s procesom harmonizácie vnútroštátnych právnych predpisov s právom Európskych spoločenstiev a Európskej únie. Cieľom návrhu zákona je upraviť podmienky trvalého vývozu a dočasného vývozu predmetu kultúrnej hodnoty z územia Slovenskej republiky v rámci colného územia Európskeho spoločenstva. Ďalej niektoré podmienky vývozu predmetov kultúrnej hodnoty z colného územia spoločenstva podľa nariadenia Rady o vývoze tovaru kultúrneho charakteru, podmienky poskytovania dotácie zo štátneho rozpočtu na náhradu škody vzniknutej pri dočasnom dovoze predmetu kultúrnej hodnoty vysokej vedeckej, historickej, kultúrnej alebo umeleckej hodnoty na účely prezentácie na území Slovenskej republiky. Zákaz dovozu predmetov kultúrnej hodnoty na území Slovenskej republiky, ktoré sú chránené podľa právneho poriadku iného štátu bez súhlasu príslušného orgánu tohto štátu, ak je zaručená vzájomnosť. Ďalej ak je zrejmé, že ide o predmet, ktorý bol nezákonne vyvezený z územia štátu jeho pôvodu, z tretieho štátu, alebo ak je zrejmé, že ide o odcudzený predmet. Ďalej vedenie evidencie predmetu kultúrnej hodnoty vo vlastníctve alebo v držbe predajcu predmetu kultúrnej hodnoty zámermi identifikovať predmety kultúrnej hodnoty a obmedziť pohyb tých predmetov kultúrnej hodnoty, ktoré boli nezákonne vyvezené zo štátu pôvodu alebo z tretieho štátu, alebo pochádzajú z trestnej činnosti, výkon kontroly vykonávaný ministerstvom kultúry a Colným úradom a napokon sankčné postihy za porušenie povinností vyplývajúcich zo zákona. Ďakujem.
V. Veteška, podpredseda NR SR: (2003-12-03):
Slovo má pán poslanec Jarjabek. Zapnite mikrofón pánovi Jarjabkovi, prosím.
M. Hort, podpredseda NR SR: (2009-02-10):
Pán poslanec Prokopovič bol posledný, ktorý sa prihlásil do rozpravy. (Hlas v pléne.) Pán minister, hlásite sa do rozpravy alebo do záverečného slova? (Odpoveď z pléna.) Takže v tejto chvíli vyhlasujem rozpravu za skončenú. A v záverečnom slove sa prihlásil navrhovateľ, pán minister dopravy. Nech sa páči.
Cicoň, Antonín, poslanec NR SR (2012-10-17):
Pán predseda, dajte, prosím, hlasovať o pozmeňujúcom návrhu pani poslankyne Žitňanskej č. 2.
Laurenčík, Milan, podpredseda NR SR (2020-04-01):
Prepáčte, pán poslanec, máte reagovať na predrečníka.
Danko, Andrej, podpredseda NR SR (2024-10-23):
Ďakujem. Otváram všeobecnú rozpravu. Do rozpravy som nedostal... do rozpravy som dostal písomnú prihlášku dvoch poslancov, poslankyňa Nash a pán poslanec Hlina. Takže v rámci otvorenej rozpravy poprosím o vystúpenie pani poslankyne Nash a pripraví sa poslanec Hlina. Nech sa páči.